Til høringsparter
Fra Kartverkets standardiseringssekretariat
1.september 2026

Høring – Revisjon av standarden «Produksjon av basis geodata»

Hensikten med standarden «Produksjon av basis geodata» (PaBG), er å bidra til høy kvalitet på basis geodata for å produsere kartdata, ortofoto, punktskyer mm. Standarden beskriver metoder med krav og anbefalinger for stegene i produksjonsprosessen og hvordan dette skal dokumenteres i kartleggingsprosjekter.
Målet med revisjonen er å sikre at standarden er oppdatert i takt med den teknologiske utviklingen på området. Dermed vil den være et relevant verktøy for bestillere av kartleggingsoppdrag og for leverandørene, som kilde til beskrivelse av metoder med tilhørende krav.
Revisjonen er gjennomført som en åpen prosess hvor alle som ønsket, kunne delta. Vi har vært en godt sammensatt prosjektgruppe med deltakere fra begge kategoriene «bestiller» og «leverandører» koordinert fra Kartverket. Geovekst-forum er informert underveis i prosessen.

Kort oversikt over de største endringene i versjon 3.0
· Kapittel 5 – Kartlegging med geodetiske metoder
· Revidert henvisning til andre standarder
· Innført generelt krav om referansesystem og transformasjon.

· Kapittel 6 – Kartlegging med fotogrammetri
· Nytt kapittel om bildekvalitet: Kapittel 6.1.1, “Bildekvalitet”
· Presisering av bildeblokk, tverrstriper, kontrollkrav ved færre kontrollpunkt enn 5 og nøyaktighetskrav fra nypunkt til punktmålinger i AT.
· Ved avtale så er det tillatt å orientere flybilder og laserskanner samtidig.
· Selvkalibrering av kamera er tillatt ved avtale.
· Oppdatert Kapittel 6.8, “Fotografering med drone” med bruksområder og oppdaterte krav.
· Nytt kapittel om skråbilder: Kapittel 6.9, “Skråbilder”

· Kapittel 7 – Kartlegging med flybåren laserskanning
· Oppdatert krav om kontrollflater.
· Lagt inn krav om tidsgyldighet på kontrollflater og at det skal brukes krittspray.
· Tillatt å bruke hjulspormetoden som kontrollflater.
· Ved avtale så er det tillatt å orientere flybilder og laserskanner samtidig

· Kapittel 8 – Kartlegging med mobil datafangst
· Nytt kapittel som beskriver kartlegging med mobil datafangst.
		
· Kapittel 9 – Vektorisering fra punktsky og modell
· Nytt kapittel som åpner opp for og beskriver vektorisering fra punktsky og modell.

· Kapittel 11 – Arkivering og sikring
· Revidert i henhold til nye lover og forskrifter og henvisning til andre standarder.
· Vedlegg A: (informativt) Solhøydetabell i versjon 2.0
· Fjernet, for det finnes bedre løsninger for å finne solhøyden enn den vedlagte solhøydetabellen.

· Generelle oppgraderinger
· Nummerering av krav er byttet ut med navn som viser til hva kravet gjelder.

· Tilleggsskriv til standarden benyttet ifm kartleggingsprosjekter i 2025 og 2026, er implementert i kapittel 6 og 7

Høringsutkastet til den reviderte standarden kan leses på Kartverkets GitHub
GitHub-siden hvor høringsutkastet ligger
Trykk på linken nederst på Github-siden (i ReadMe-boksen) for å se html-versjonen av høringsutkastet. Vi har erfart at ikke alle virksomheter tillater tilgang til html-dokumentet, og vi legger derfor også ved en pdf-versjon av høringsutkastet.

Høringsinnspill sendes standardiseringssekretariatet@kartverket.no innen 30.september 2026.

